Сааримаа, Эмиль Арви

**Эмиль Арви Сааримаа** (), 1905 иень видс кантнесь лем Эмиль Арвид Сёдерхольм () (1888 иень панжиковонь 13 чистэ Mюнямяки велесь  – 1966 иень якшамковонь 23 чистэ Хельсинки ош) ульнесь келеньсодый, финнэнь келень тонавтыця, келень ванстомань специалист ды теде башка финнэнь содавикс сёрмадыцянь - Алексис Кивинь ()  витниця, ливень келень ванныця-тонавтниця. Тензэ максозоль профессоронь лемесь 1950 иестэ.

## Эрямопингезэ
Поступась тонавтнеме 1907 иестэ, прядызе тонавтнеманть философиянь кандидатокс 1910 иестэ.

Сон ульнесь 1927-1936 иетнестэ "Ладиця" ()  прявтвитницякс. Те Virittäjä ловномапусмось лисни нейгак, тосо ванновить келень эрямонть эрьва ёнкснэ, сёрмадовить рецензият ды седе тов.
 
1934-1952 иетнестэ важодсь финнэнь келень тонавтыцякс тейтерькань лицейсэ, теде мейле ульнесь тонавтыцякс Каллионь вейсэнь школасо, младшей тонавтыцякс Хельсинкинь тейтерькань №2 школасо ды прявттонавтыцякс Финской лицейсэ.
 
Сааримаа ульнесь содавикс келень мельга ваныця, келеньсодыдей. Сон сёрмадызе ламонь кирдань нолдавкс *Kielenopas* школань тонавтнемакниганть ды лият финнэнь келень ды литературань коряс школань туртов алтазь ловномапусмот ды келень ванстомань коряс сёрмадовкст. Сааримаа ульнесь содавикс финнэнь келень Алексис Кивинь сёрмадыцянть пурназь сёрмадовксонзо 1915, 1916 ды 1919 иетнестэ витницякс. 1948 иестэ сон лемдезель Тиринь Келень Вейсэндявксэнь .

Важодсь Финнэнь-угрань вейсэндявкс марто: тонавтнесь-ваннось ливень кель, конась совиль балтонь-финнэнь келень раськень кужос.

Тетянзо-аванзо ульнесть: Каарле Сааримаа - красицясь ды Ханна Кнуутти. Низэ-полазо 1932 иестэ саезь - Алли Корхонен.

## Нолдазь сёрмадовксонзо
* Алексис Кивинь "Сисем ялакст" ды "Нуммисуутарит" эрямодосёрмадовксонь толковамозо (), 1919
* Калавалань валксось школасо тонавтомань туртов (), 1921
* Мезе Алексис Киви сайсь Калеваласто (), 1923
* Сехте од финнэнь раськень лирикась (), 1923
* Студенттнэнь кочказь  темат (), 1924
* Келесь ды стилесь: сёрмадовкст (), 1925
* Эсь мельсэ сёрмадомань кочксевксэсь эрьва кодамо тонавтнема иенень (), 1925
* Патриотизмань касоманень алтазь школасо ловномапусмо (), 1926
* Калевалань толковамот (), 1927 (2. uud. painos)
* Финнэнь раськень ёвкст (), 1927 (toim.)
* Алексис Кивинь сёрмадовксонзо толковамась (), 1929
* Тиринь кельсэ сёрмадомань стильтне (), 1929
* Вадря ды берянь финнэнь келесь: видестэ сёрмадомась (), 1930
* Кода теемс валморонь анализ: видестэ сёрмадомась. Вадря ды берянь финнэнь келесь (), 1930, V. Arti ja E. A. Saarimaa
* Зярыя од кить тиринь келень тонавтнемстэ (), 1934
* Кантеле: школань туртов алтазь валморонь пусмо (), 1936
* Пурназь Кантелеттаронь валморот (), 1937 (toim.)
* Сехте од финнэнь литературань ловнома (), 1940
* 3 000  темат (), 1957, 2. painos 1960

## Финнэнь кельс ютавтоматне
* Johannes Käis : *Yksilöllinen työtapa kouluopetuksessa* ; viron kielestä suom. E. A. Saarimaa. WSOY 1935
* Edv. Laaman : *Kommunismin toteuttaminen Venäjällä*. WSOY 1935
* Robert S. Woodworth  : *Psykologia*; suomentanut Urpo Harva ja E. A. Saarimaa. WSOY 1938, lyh. laitos 1946, 3. painos lyh. laitos 1953
* Jaan Siiras : *Viro neuvostokurimuksessa : piirteitä Viron tapahtumista ja kehityksestä bolševikkivallan aikana vv. 1939-41* ; viron kielestä suomentanut E. A. Saarimaa. WSOY 1942
* Bengt E. Nyström : *Koulumaisterin pakinoita* ; suom. E. A. Saarimaa. WSOY 1950 (alkuteos *Magisterns språkstund*)

## Лисьмапрят